CELEX: E2004J0009(01)
Language: sk
Date: 2007-10-03 00:00:00
Title: Rozhodnutie Súdneho dvora EZVO z 3. októbra 2007 (Vec E-9/04)

24.1.2008   
            
            
               SK
            
            
               Úradný vestník Európskej únie
            
            
               C 17/11
            
         Rozhodnutie Súdneho dvora EZVO z 3. októbra 2007
   (Vec E-9/04)
   (2008/C 17/07)
   vo veci E-9/04 Trovy konania II,
   Islandské združenie bankárov a obchodníkov s cennými papiermi proti Dozornému orgánu EZVO
   (Určenie výšky trov konania)
   Vo veci E-9/04 Trovy konania II, Islandské združenie bankárov a obchodníkov s cennými papiermi zastúpené Dr. Hansom-Jörgom Niemeyerom (advokát, Brusel, Belgicko) a Dr. Ralfom Sauerom, advokát (Berlín, Nemecko) proti Dozornému orgánu EZVO zastúpenému Nielsom Fengerom, riaditeľ, a Bjørnarom Alterskjærom, úradník (Department of Legal and Executive Affairs), pôsobiacimi ako oprávnení zástupcovia (Brusel, Belgicko), – ŽIADOSŤ o určenie výšky trov konania, ktoré má Islandské združenie bankárov a obchodníkov s cennými papiermi získať späť od Dozorného orgánu EZVO v súlade s rozsudkom Súdneho dvora EZVO zo 7. apríla 2006 vo veci E-9/04 Islandské združenie bankárov a obchodníkov s cennými papiermi/Dozorný orgán EZVO [2006 Správa Súdneho dvora EZVO 45] – súdny dvor EZVO v zložení: Carl Baudenbacher, predseda, Thorgeir Örlygsson, sudca, Henrik Bull, sudca-spravodajca, a Skúli Magnússon, tajomník, vyniesol dňa 3. októbra 2007 rozhodnutie, ktorého výroková časť znie takto:
   Celková výška trov konania, ktorú má Dozorný orgán EZVO uhradiť Islandskému združeniu bankárov a obchodníkov s cennými papiermi, sa stanovuje na 145 934,50 EUR.